Agricultura, printre cele mai lovite domenii de criză. A înregistrat cele mai mari scăderi din ultimii 30 de ani.
Economia românească va scădea cu 5%. Agricultura a înregistrat scăderi de 21%. Domeniile care au înregistrat creșteri sunt construcțiile și IT-ul.
Anul 2020 a fost unul greu pentru toate domeniile, inclusiv pentru economie. Mai este o lună și tragem linie. Vom vedea cât am pierdut și cât am câștigat. Analiștii economici au o idee despre cum se va încheia anul pentru economia românească.Trimestrul patru se anunță unul destul de greu pentru economie. Totuși, prognozele analiștilor arată că economia românească va scădea cu o medie de 5%, față de 7-8 % cât anunțau în martie. Chiar dacă anul 2020 este un an greu pentru toate țările, România nu pare să depășească scăderea economică de 7% de la criza din 2009, ceea ce e bine.Printre pierzătorii crizei se află agricultura. A avut cel mai prost an din ultimii 30. -21% față de aceeași perioadă a anului trecut. Și producția industrială o duce la fel de prost, cu o scădere de peste 12%. Domeniile care au înregistrat creșteri sunt construcțiile și IT-ul. Ambele au o creștere de două cifre, aproape 18%.